དེ་ལྟར་ན་མི་རིགས་སོ་སོའི་དམངས་ཁྲོད་རིག་རྩལ་གྱིས་མི་རིགས་དེའི་མཛེས་རྟོགས་དང་བསམ་བློ་གསོ་ཞིང་སྐྱོང་གིན་ཡོད་པས།ང་ཚོ་བོད་ཀྱི་དམངས་ཁྲོད་དུ།བོད་རང་གི་བསམ་བློའི་མཚར་འཛིན་དང་ཉེ་བའི་སྙན་ངག་གི་ས་བོན་འདེབས་མཁན་ཇེ་ཉུང་ནས་ཇེ་ཉུང་དུ་འགྲོ་བཞིན་པའི་རྒུད་པ་ཞིག་མཆེད་ཀྱིན་འདུག།མི་རིགས་གཞན་གྱིས་བཟོས་པའི་འགུལ་རིས་དང་གློག་བརྙན་སོགས་ཀྱིས་ཀླད་པ་ཡོངས་སུ་གང་བའི་བོད་ཕྲུག་དག་གིས།མ་འོང་པར་བོད་སེམས་ལྡན་པའི་བོད་ཀྱི་སྐད་ཆ་ཞིག་ཤོད་སྲིད་དམ།བོད་ཀྱི་སྙན་ཚིག་རེ་འཁྱོང་སྲིད་དམ།